Rikunarita-ORG/Wikinium huggingface dataset:
# Murong Chong

| Murong Chong
 |
| --- |
| Rođenje i smrt: | 359–386
 |
| Ime porodice: | Mùróng (慕容)
 |
| Osobno ime: | Chōng (沖)
 |
| Datumi vladavine: | 385–386
 |
| Dinastija: | Zapadni Yan
 |
| Datumi ere: | 385–386
 |
| Posthumno ime (kratko):  | Car Wēi (威皇帝, "agresivni")
 |

**Murong Chong** (慕容沖) (359–386), formalno **Car Wei od (Zapadnog) Yana** ((西)燕威帝), bio je car kineske/Xianbei države Zapadni Yan. Bio je sin Murong Juna, cara države Raniji Yan, odnosno mlađi brat Murong Weija, posljednjeg cara te države.

Nakon što je 370. državu Raniji Yan pokorila država Raniji Qin, Murong Chong je zajedno sa brojnim članovima vladarske porodice ušao u njenu službu u različitim provincijama carstva. Kineski historijski izvori sugeriraju da je Fu Jiān, car Ranijeg Qina, doveo mladog Murong Chonga u prijestolnicu Chang'an te sa njim imao seksualne odnose, a istovremeno uzeo njegovu sestru kao konkubinu.

Godine 384. je Murong Chong služio kao guverner kapetanije Pingyang (suvremeni Linfen u provinciji Shanxi) kada je, uvidjevši naglo slabljenje države Raniji Qin poslije poraza u rijeci Fei, odlučio podići ustanak protiv Fu Jiana. Iako je njegova vojska poražena, priključio se bratu Murong Hongu koji je vodio ustanak. U ljeto iste godine Murong Honga je ubio njegov strateg Gao Gai, držeći kako mu nedostaju sposobnosti vođe, te je tako Murong Chong postao novi vođa pobunjenih Xianbeija i uzeo titulu krunski princ. Sa njima je krenuo na Chang'an, ispočetka bez uspjeha pokušavši od Fu Jiana dobiti dozvolu za selidbu na istok, odnosno ishoditi oslobađanje zatočenog brata Murong Weija. Kada pregovori nisu dali rezultata, proglasio se carem; uslijedila je opsada nakon koje je 385. Murong Hong uspio zauzeti Chang'an.

Murong Chong, međutim, nije dugo uživao u pobjedi. Iako su to htjele njegove Xianbei pristalice, nije htio iskoristiti priliku da ode na istok, dijelom zato što mu se sviđao život u gradu, a dijelom zato što se nije htio staviti pod vlast strica Murong Chuija i njegove države Kasniji Yan. Zbog toga se stvorila još jedna zavjera, pa ga je u proljeće 386. ubio general Han Yan (韓延), a novim je vladarom, iako za vrlo kratko vrijeme, postao general Duan Sui.

## Reference

* *Zizhi Tongjian*, vols. 101, 105, 106.

|  |
| --- |
| Car Wei od (Zapadnog) Yana**Kuća MurongRođen/a:** 359  **Umro/la:** 386 |
| Kraljevske titule
 |
| Prethodi: **sam** | **Car Zapadnog Yana** 385–386
 | Slijedi: **Duan Sui** |
| Kineska carska porodica
 |
| Prethodi: **Murong Hong** | **Princ od Jibeija** 384–385
 | Slijedi: **sam** |
| Pretendirane titule
 |
| Prethodi: **Murong Hong** | **— TITULARNI —car Kine 384–386 Razlog za neuspjeh sukcesije: Šesnaest kraljevstava | Slijedi: **Duan Sui** |
# Murong Yong

**Murong Yong** (慕容永) (? -394), kurtoazno ime **Shuming** (叔明) bio je posljednji car kineske/Xianbei države Zapadni Yan. Bio je unuk Murong Yuna (慕容運), stricaMurong Huanga, osnivača države Raniji Yan. Nakon što je 370. država Raniji Qin pokorila državu Raniji Yan, zajedno sa drugim članovima vladarske porodice je premješten u oblast Guanzhong. Tamo je, prema kineskim historijskim tekstovima, živio u siromaštvu i bio prisiljen izrađivati čizme kako bi nahranio sebe i suprugu. Nakon što su Xianbei u Guanzhongu 384. digli ustanak protiv Ranijeg Qina i osnovali državu Zapadni Yan, Murong Yong je postao jedan od njenih generala. U dvije godine koje su slijedile, a usprkos vojnih pobjeda na Ranijim Qinom, niz Xianbei poglavica je ubijeno u pučevima. Posljednji se zbio 386. kada je general Diao ubio Murong Zhonga, nakon čega je Murong Yong postao car. Uspio je poraziti Fu Pija, vladara države Raniji Qin i uspostaviti prijestolnicu u Zhangziju (današnji Changzi u Shanxiju). Tamo se uglavnom uzdržavao u vojnih sukoba, iako je kraće vrijeme ratovao sa državama Kasniji Qin i dinastijom Jin. Glavnim protivnikom je, pak, smatrao državu Kasniji Yan i njenog vladara Murong Chuija, koji nije krio ambicije da sve teritorije klana Murong stavi pod svoju vlast. Pokušaj da kao svojevrsnu tampon-zonu isturi Dingling državu Wei, međutim, nije uspio, a njena je propast 392. stavila državu Zapadni Yan pod neposredni pritisak Murong Chuija. On je godine 394. na savjet svog brata Murong Dea krenuo u konačni obračun, te porazio i ubio Murong Yonga, čijom je smrću prestala postojati država Zapadni Yan.

## Reference

|  |
| --- |
| Princ od (Zapadnog) Yana**Kuća MurongUmro/la:** 394 |
| Kineska carska porodica
 |
| Prethodi: **Murong Zhong** | **princ od Yana** 386–394
 | **spojena u krunu** |
| Pretendirane titule
 |
| Prethodi: **Murong Zhong** | **— TITULARNI —car Kine 386–394 Razlog za neuspjeh sukcesije: anesija od strane Kasnijeg Yana | Slijedi: **Murong Chui** |
| Prethodi: **Fu Pi** |
# Bitka na rijeci Fei

| Bitka na rijeci Fei
 |
| --- |
|  Kina 383. Područja države Raniji Qin označene purpurnom bojom; područja dinastije Jin označena žuto; debela crna linija označava krajnju granicu Qina; crvena linija označava granicu uspostavljenu nakon bitke
 |
|

|  |  |
| --- | --- |
| Datum
 | novembar 383.
 |
| Lokacija
 | rijeka Fei (današnja provincija Anhui) |
| Ishod
 | odlučujuća pobjeda Jina; kolaps Carstva Raniji Qin
 |
| Teritorijalne promjene
 | Dinastija Jin vraća izgubljene terutorije južno od Žute rijeke.
 |

 |
| Sukobljene strane
 |
| Raniji Qin
 | dinastija Istočni Jin
 |
| Komandanti i vođe
 |
| Fu Jiān (Car Xuanzhao od Ranijeg Qina), Fu Rong **†** | Xie An, Xie Xuan, Xie Shi (謝石), Xie Yan (謝琰), Huan Chong, Huan Yi (桓伊)
 |
| Snage
 |
| 870.000 prema Jin Shuu, moderne procjene 300.000+
 | 80.000 elitnih Beifu trupa
 |
| Žrtve i gubici
 |
| 700,000+ prema Jin Shuu, moderne procjene 150.000+
 | minimalni
 |

**Bitka na rijeci Fei** ili “Feishuiu” (pojednostavljeni kineski: 淝水之战; tradicionalni kineski: 淝水之戰; pinyin: *Féishŭi zhī zhàn*) se odigrala 383. između snaga sjeverne kineske države Raniji Qin pod Di carem Fu Jiānom (kineski: 苻堅) na jednoj te Han snaga dinastije Istočni Jin na drugoj strani. (Rijeka Fei na kojoj se bitka odigrala više ne postoji, ali historičari vjeruju da je prolazila kroz Lu'an u današnjoj provinciji Anhui, kraj rijeke Huai). U njoj su snage dinastije Jin, usprkos brojčane inferiornosti, nanijele katastrofalan poraz državi Raniji Qin, čiji je vladar Fu Jian nastojao ujediniti Kinu pod svojom vlašću. Smatra se jednom od najvažnijih bitaka u historiji Kine. Nakon bitke je u državi Raniji Qin došlo do građanskog rata koji će sa vremenom dovesti do njenog uništenja, dok su se sa druge strane dinastija Jin i druge kineske države južno od rijeke Yangtze mogle u relativnom miru nastaviti razvijati u sljedećim decenijama.

## Reference

* *Knjiga Jina*, vol. 9 [1] Arhivirano 2006-02-19 na Wayback Machine-u, 79 [2] Arhivirano 2007-10-11 na Wayback Machine-u, 113 [3] Arhivirano 2006-02-19 na Wayback Machine-u.

## Vanjske veze

* Battle of Feishui Arhivirano 2005-05-15 na Wayback Machine-u Discussion and analysis about the history of this battle.
# Murong Wei

| Murong Wei
 |
| --- |
| Rođenje i smrt: | 350–{{{smrt}}}
 |
| Osobno ime: | Wěi (暐)
 |
| Datumi vladavine: | 17. februar 360–370
 |
| Dinastija: | Raniji Yan
 |
| Ime ere: | Jìanxī (建熙)
 |
| Datumi ere: | 17. februar 360–{{{kraj\_era}}}
 |
| Posthumno ime (kratko):  | Car Yōu (幽皇帝, "osamljeni")
 |

**Murong Wei** (慕容暐) (350–385), kurtoazno ime **Jingmao** (景茂), formalno **Car You od (Ranijeg) Yana** (前)燕幽帝, posthumno ime koje mu je kasnije dao stric Murong De, bio je posljednji car kineske/Xianbei države Raniji Yan. POstao je carem u doba 10 godina, a pred kraj vladavine su stvarnu vlast imala njegova majka carica Kezuhun i nesposobni i korumpirani rođak Murong Ping, čije su spletke oslabile državu i dovele do toga da Murong Wei bude 370. zarobljen od Wang Menga, premijera države Raniji Qin. Time je označen kraj države Raniji Yan, a Murong Wei je prešao u službu Ranijeg Qina. Međutim, kada se nakon poraza na rijeci Fei 383. država Raniji Qin počela raspadati, odlučio je iskoristiti priliku te zajedno sa bratom Murong Chongom pripremati ustanak. Međutim,. ona je razotkrivena te ga je Fu Jiān, car Ranijeg Qina, dao pogubiti početkom 385.

## Reference

* *Knjiga Jina*, vol. 111.
* *Zizhi Tongjian*, vols. 99, 100, 101, 102, 104, 105.

|  |
| --- |
| Car You od (Ranijeg) Yana**Kuća MurongRođen/a:** 319  **Umro/la:** 360 |
| Kraljevske titule
 |
| Prethodi: **Murong Jun** | **Car Ranijeg Yana** 360–370 *Murong Ke*  *(360–367)* *Murong Ping*  *(368–370)* | **Suspendiran/a**Titulu preuzeo/la**Murong Chuikao Car Kasnijeg Yana |
| Pretendirane titule
 |
| Prethodi: **Ran Min** | **— TITULARNI —car Kine 360–370 Razlog za neuspjeh sukcesije: aneksija od Ranijeg Qina | Slijedi: **Fu Jiān** |
# Murong Chui

| **(Hou) Yan Wuchengdi** ((後)燕武成帝)
 |
| --- |
| Porodično ime: | Murong (慕容; mù róng)
 |
| Osobno ime: | Chui (垂, chuí), ispočetka Ba (霸, bà), nakratko Que (quē, slovo koje ne postoji u Unicodeu)
 |
| Hramsko ime: | Shizu (世祖, shì zǔ)
 |
| Posthumno ime: | Wucheng (武成, wǔ chéng) doslovno: "ratnički i uspješan"
 |

**Murong Chui** (慕容垂) (326–396), kurtoazno ime **Daoming** (道明), formalno **Car Wucheng od (Kasnijeg) Yana** ((後)燕武成帝) bio je znameniti vojskovođa kineske/Xianbei države Raniji Yan koji je poslije postao osnivač države Kasniji Yan. Smatra se jednom od kontroverznijih ličnosti kineske historije, s obzirom na burnu vojnu i političku biografiju. Iako su njegove vojničke sposobnosti bile nesumnjive, morao je 369. bježati iz domovine zbog ljubomore regenta Muronga Pinga, te pronašao utočište kod Fu Jiāna, cara države Raniji Qin, komu je 370. pomogao da pokori i uništi Raniji Yan. Međutim, 384. je svog gospodara izdao digavši ustanak prilikom koga je osnovao državu Kasniji Yan, čime je stekao reputaciju izdajnika. Pred kraj života je doživio niz poraza u sukobu sa carem Daowuom (Tuoba Gui) , osnivačem dinastije Sjeverni Wei, a koji se tumače kao početak procesa koji će nakon njegove smrti dovesti do uništenja države Kasniji Yan.

## Reference

| Kraljevske titule
 |
| --- |
| Prethodi: **nema (osnovana dinastija)** | **Princ/car Kasnijeg Yana** 384–396
 | Slijedi: **Murong Bao (Car Huimin)** |
| Prethodi: **Fu Jiān od Ranijeg Qina** | **car Kine (Sjeveroistočna)** 384–396
 |
| Prethodi: **Murong Yong od Zapadnog Yana** | **car Kine (Shanxi)** 394–396
 |
# Car Wu od Jina

*Ovo je kinesko ime; porodično ime je* Sima (司馬)*.*

|  |
| --- |
|  |
| **Jìn Wǔdì** (晉武帝)
 |
| Porodično ime: | Sima (司馬; sī mǎ)
 |
| Osobno ime: | Yan (炎, yán)
 |
| Hramsko ime: | Shizu (世祖, shì zǔ)
 |
| Posthumno ime: | Wu (武, wǔ), doslovno: "ratnički"
 |

**Car Wǔ od Jìna**, poj. kin. **晋武帝**, trad. kin. **晉武帝**, py. **jìn wǔ dì**, wg. **Chin Wu-ti**, osobno ime **Sīmǎ Yán** (司馬炎), kurtoazno ime **Anshi** (安世) (236 – 17. maj 290) bio je unuk Sima Yia i sin Sima Zhaoa regenata kineske države Cao Wei, najpoznatiji kao prvi car kineske dinastije dinastije Jin. Carem je postao 265. kada je svrgnuo Cao Huana, posljednjeg cara dinastije Wei; od 280. godine, kada je pokorio državu Istočni Wu i tako okončao period Tri kraljevstva, vladao je kao car ponovno ujedinjene Kine. Bio je poznat po rastrošnosti i raskalašenom životu, koji je posebno došao do izražaja nakon ujedinjenja Kine; legende govore o tome da je na dvoru imao čak deset hiljada konkubina.

Kineski historijski izvori Wǔa opisuju kao blagog i darežljivog, ali rasipnog vladara, čija se blagost često smatra odgovornom za širenje korupcije i rastrošnosti među vodećim plemićkim porodicama. Caru Wuu se također pripisuje snaženje regionalnih prinčeva iz svoje porodice, čiji je položaj jačao u nastojanju da ojača vlastitu dinastiju, odnosno izbjegne sudbinu prethodne dinastije Weija, koju je bio lako svrgnuo njegov vlastiti klan. Ti su napori, međutim, ubrzo nakon njegove smrti doveli do slabljenja centralne vlasti u Ratu osam prinčeva te katastrofalnog Wu Hu ustanka u kome je dinatsija Jin morala prepustiti sjever zemlje nomadima i barbarima.

## Reference

|  |
| --- |
| Car Wu od Jina**Kuća SimaRođen/a:** 236  **Umro/la:** 17. maj 290 |
| Kraljevske titule
 |
| Prethodi: **Sun Hao** | **Car Kine** 280–290
 | Slijedi: **Car Hui od Jina** |
| Prethodi: **sam sebe** |
| Pretendirane titule
 |
| Prethodi: **Cao Huan** | **— TITULARNI —car Kine 265–280 Razlog za neuspjeh sukcesije: Tri kraljevstva | Slijedi: **sam sebe** |
# Yang Jun (dinastija Jin)

*Ovo je kinesko ime; porodično ime je* Yang*.*
**Yang Jun** (楊駿) (? - 291), kurtoazno ime **Wenzhang** (文長), bio je službenik na dvoru kineske dinastije Jin, koji je služio cara Wua i nakratko bio regent njegovom sinu caru Huiju.

Yang Jun je bio iz kapetanije Hongnong u današnjem Henanu. Njegova nećaka je bila Yang Yan, prva supruga cara Wua. Kada je 274. Yang Yan bila na samrti, nagovorila je cara da oženi i caricom učini Yang Junovu kćer Yang Zhi. Yang Jun je zahvaljujući tome nakon vjenčanja 276. postao jednim od najmoćnijih ličnosti na dvoru, ali isto tako stvorio veliki broj neprijatelja. Kada je sam car 289. bio na samrti, odlučio je da i Yang Jun i Sima Liang zajedno budu regenti njegovom mentalno retardiranom nasljedniku Sima Zhongu. Godine 290. je Yang Jun uspio krivotvoriti oporuku i sam preuzeti regentstvo za Sima Zhonga, koji je proglašen novim carem pod imenom Hui. Ubrzo se ispostavilo da je Yang Jun izuzetno nepopularan. To je najbolje iskoristila Huijeva ambiciozna supruga Jia Nanfeng, koja je organizirala zavjeru kojoj se priključio princ Sima Wei. Nakon što je carica svog muža lako nagovorila da potpiše ukaz kojim Yang Juna optužuje za veleizdaju, Sima Wei je sa trupama došao u carsku prijestolnicu Luoyang te nakon kraće borbe ubio regenta i masakrirao njegov klan.

## Izvori

* Fang Xuanling, et al., *Jin Shu*, poglavlja 3, 4, [1] Arhivirano 2006-02-19 na Wayback Machine-u, 40. [2] Arhivirano 2006-02-19 na Wayback Machine-u
* Sima Guang, *Zizhi Tongjian*. [3]
# Carica Yang Zhi

**Carica Yang Zhi** (楊芷) (259–292), kurtoazno ime **Jilan** (季蘭), nadimak **Nanyin** (男胤), formalno **Carica Wudao** (武悼皇后, doslovno "ratnička i zastrašujuća carica") bila je carica kineske dinastije Jin, odnosno druga supruga cara Wua.

Bila je u srodstvu sa carevom prvom suprugom Yang Yan. Za cara se 276. udala na njen nagovor, s obzirom da je Yang Yan na samrti bila uplašena kako njen mentalno retardirani sin, krunski princ Zhong, neće naslijediti Wuovo prijestolje. Njen otac Yang Jun je nakon toga postao jedna od ključnih osoba u carskoj administraciji, a još više nakon što je 280. pokorena država Wu i tako ujedinjena Kina, davši izgovor caru da se radi životnih užitaka odrekne državnih poslova, prepustivši ih svojoj rodbini. Kineski historijski izvori navode kako su carica i njen otac bili ključne osobe koje su osigurale Zhongov dolazak na prijestolje, ali i opstanak njegove osvetoljubive supruge krunske princeze Jia Nanfeng, koju su drugi dvorjani, pa čak i sam car, namjeravali ukloniti sa dvora. Godine 290. je Wu umro, Yang Yun postao regent, a Yang Zhi carica majka. Međutim, 292. je Jia Nanfeng organizirala dvorski prevrat u kome je Yang Yun ubijen, a Yang Zhi protjerana sa dvora i lišena svih počasti. Zbog toga je sama sebe izgladnila na smrt.

| Kineska carska porodica
 |
| --- |
| Prethodi: **Carica Yang Yan** | **Carica dinastije Jin (265-420)** 276–290
 | Slijedi: **Carica Jia Nanfeng** |
| **Carica Kine (Sjeverna/Centralna/Jugozapadnas)** 276–290
 |
| Prethodi: **Carica Teng Wua** | **Carica Kine (Jugoistočna)** 280–290
 |
# Carica Jia Nanfeng

**Carica Jia Nanfeng** (賈南風) (257–300), nadinak **Shi** (時), je bila carica kineske dinastije Jin. Bila je kćer znamenitog vojskovođe Jia Chonga i prva supruga cara Huija. Kineski historičari je tradicionalno opisuju kao negativnu ličnost i drže odgovornom za izbijanje Rata osam prinčeva, koji je omogućio Wu Hu ustanak i gubitak vlasti dinastije Jin nad sjevernom i centralnom Kinom.

| Kineska carska porodica
 |
| --- |
| Prethodi:  **Carica Yang Zhi**  |  **Carica dinastije Jin (265-420)**  290–300
 | Slijedi:  **Carica Yang Xianrong**  |
# Huan Wen

| Huan Wen
 |
| --- |
| Suprug/a
 | Sima Xinnan, Princeza Nankang
 |
| Potomstvo
 | Huan Xuan
 |
| Posthumno ime
 | Vojvoda Xuanqu od Kapetanije Nan 南郡宣武公 Car Xuanwu 宣武帝
 |
| Hramsko ime
 | Taizu 太祖
 |
| Otac
 | Huan Yi
 |
| Rođen/a
 | 312
 |
| Umro/la
 | 373 (u dobi od 61 godinu)
 |

**Huan Wen** (桓溫) (312–373), kurtoazno iome **Yuanzi** (元子), formalno **Vojvoda Xuanwu od Kapetanije Nan** (南郡宣武公), bio je kineski vojskovođa u službi dinastije Jin. Tradicionalno se smatra jednim od najvećih generala Istočne dinastije Jin, a najpoznatiji je po tome što je 346. vodio pohod protiv odmetnute države Cheng Han zahvaljujući kojoj je ona ponovno stavljena pod vlast dinastije. Također je vodio pohode protiv sjevernih država Raniji Qin i Raniji Yan i u njima bilježio određene uspjehe, ali na kraju nije uspio slomiti te države i vratiti ih pod vlast carske dinastije. Huan je imao više uspjeha u nametanju vlastitog klana kao hegemona na carskom dvoru, pa je tako njegov sin Huan Xuan godine 403. privremeno preuzeo titulu cara Chua (楚), i svom ocu dao posthumnu titulu **Car Xuanwu od Chua** sa hramskim imenom **Taizu** (太祖).

## Izvori

* *Knjiga Jina*, vol. 98.
* *Zizhi Tongjian*, vols. 97, 98, 99, 100, 101, 102, 103.
# Fu Rong (Shu Han)

| Fu Rong
 |
| --- |
| Tradicionalni kineski
 |  傅肜  |
| Pojednostavljeni kineski
 |  傅肜  |
|

| Transliteracije
 |
| --- |

 |

*Ovo je kinesko ime; porodično ime je* Fu*.*
**Fu Rong** (? -222) bio je vojskovođa kineske države Shu Han, jednog od Tri kraljevstva. O njegovom životu se malo zna, osim da je sudjelovao u bitci kod Xiaotinga i nakon poraza čuvao odstupnicu caru Liu Beiju. Nakon što su svi njegovi suborci ubijeni i zarobljeni u borbi sa pobjedničkim snagama države Istočni Wu, ponuđeno mu je da se preda, što je prkosno odbio te sam jurišao na cijelu neprijateljsku vojsku, pri čemu je ubijen. Njegov čin je duboko dojmio suvremenike, ali i kasnije generacije, uključujući cara Wua iz dinastije Jin koji mu je odao počast u jednom svom dekretu. Njegov sin Fu Qian je godine 263. poginuo na sličan način braneći državu Shu od napada Cao Weija.

## Povezano

* Popis ličnosti Tri kraljevstva
# Fu Jiàn

| **(Qian) Qin Jingmingdi** ((前)秦景明帝)
 |
| --- |
| Porodično ime: | Fu (苻; fú)
 |
| Osobno ime: | Jian (健, jiàn)
 |
| Hramsko ime: | Gaozu (高祖, gaō zǔ)
 |
| Posthumno ime: | Jingming (景明, jǐng míng), doslovno: "odlučan i razumijevajući"
 |

**Fú Jiàn** (kineski: 苻健; 317–355), originalno **Pú Jiàn** (蒲健, ime promijenjeno 350), kutoazno ime **Jianye** (建業), formalno **Car Jingming od (Ranijeg) Qina** ((前)秦景明帝) bio je prvi car i osnivač kineske/Di države Raniji Qin.

Fu Jian je bio treći sin Pu Honga, Di poglavice koji je kao vojskovođa služio državi Han Zhao, a potom državi Kasniji Zhao i njenom caru Shi Huu. Nakon Shi Huove smrti, a za vladavine njegovog nasljednika Shi Mina, Pu Hong se 350. okrenuo protiv države Kasniji Zhao i sebe proglasio "princom Qina" i "velikim Chanyuom"; ubrzo nakon toga je otrovan, te ga je naslijedio Fu Jian. Iste je godine zauzeo Chang'an, prijestolnicu Kasnijeg Zhaoa, te se proglasio prvo "nebeskim princom", a potom i carem. Uspješno je osvojio dijelove teritorije Kasnijeg Zhaoa, te odbio napade države Raniji Yan, a godine 354. je odbio napad velike vojske pod Huan Wenom, kineskim generalom u službi dinastije Jin . Sljedeće godine je umro i naslijedio ga je sin Fu Sheng.

## Reference

|  |
| --- |
| Car Jingming od (Ranijeg) Qina**Kuća FuRođen/a:** 317  **Umro/la:** 355 |
| Kraljevske titule
 |
| Prethodi: **sam** | **Car Ranijeg Qina** 351–355
 | Slijedi: **Fu Sheng** |
| Kineska carska porodica
 |
| Prethodi: **Fu Hong** | **Princ od Qina** 351
 | Slijedi: **sam** |
| Pretendirane titule
 |
| Prethodi: **Shi Zhi** | **— TITULARNI —car Kine 351–355 Razlog za neuspjeh sukcesije: Šesnaest kraljevstava | Slijedi: **Fu Sheng** |
# Helian Chang

| **Qin Wang** (秦王)
 |
| --- |
| Porodično ime: | Helian (赫連, hè lián)
 |
| Osobno ime: | Chang (昌, chāng)
 |
| Posthumno ime: | Nema
 |

**Helian Chang** (赫連昌) (? -434), kurtoazno ime **Huan'guo** (還國), nadimak **Zhe** (折), bio je car kineske/Xiongnu države Xia. Bio je sin i nasljednik njenog osnivača Helian Boboa (car Wulie). Na prijestolje je došao poslije očeve smrti 425. godine i pokušao nastaviti njegovu ekspanzionističku politiku. Iako ga opisuje kao hrabrog vojskovođu, u tome nije uspjeha, prije svega zbog jačanja susjedne države Sjeverni Wei. Godine 427. je njegova prijestolnica Tongwan (統萬, u današnjem Yulinu, Shaanxi) pala pod vlast Sjevernih Weija, a godine 428. je Helian Chang zarobljen. Car Taiwu od Sjevernog Weija ga je dao dovesti u svoju prijestolnicu i ukazao mu niz počasti, oženivši ga za vlastitu sestru. Helian Chang je nadživio svog brata Helian Dinga, čijom je smrću 431. prestala država Xia. Međutim, godine 434. je iz nepoznatih razloga pokušao pobjeći sa Taiwuovog dvora. Prilikom tog pokušaja je ubijen.

| Kraljevske titule
 |
| --- |
| Prethodi: **Helian Bobo (car Wulie)** | **Car Xije** 425–428
 | Slijedi: **Helian Ding** |
| **car Kine (Centralni Shaanxi/Istočni Gansu)** 425–428
 |
| **car Kine (Sjeverni Shaanxi)** 425–427
 | Slijedi: **Car Taiwu od Sjevernog Weija** |
# Yao Xing

| **(Hou) Qin Wenhuandi** ((後)秦文桓帝)
 |
| --- |
| Porodično ime: | Yao (姚; yaó)
 |
| Osobno ime: | Xing (興, xīng)
 |
| Hramsko ime: | Gaozu (高祖, gāo zǔ)
 |
| Posthumno ime: | Wenhuan (文桓, wén huán), doslovno: "uljudan i savjestan"
 |

**Yao Xing** (姚興) (366–416), kurtoazno ime **Zilue** (子略), formalno **Car Wenhuan od (Kasnijeg) Qina** ((後)秦文桓帝), bio je car kineske/Qiang države Kasniji Qin. Bio je sin cara i osnivača države Yao Changa (car Wucheng); tokom najvećeg dijela vladavine je umjesto cara koristio titulu nebeskog princa (*Tian Wang*). Za vrijeme vladavine je uništio suparničku državu Raniji Qin te proširio hegemoniju na skoro cijelu zapadnu Kinu, nakratko osvojio skoro svu teritoriju države Zapadni Qin te natjerao države Južni Liang, Sjeverni Liang, Zapadni Liáng i Qiao Zongov Zapadni Shu (西蜀) da ga priznaju za nominalnog sizerena. Međutim, krajem vladavine je pretrpio niz vojnih poraza pogotovo od pobunjenog generalaq Helian Boboa (osnivača države Xia). To i sukobi između sinova i nećaka su oslabili Kasniji Qin, koji je propao nedugo nakon njegove smrti. Yao Xing je, međutim, bio poznat kao gorljivi budist, te je upravo pod njim budizam prvi put dobio službenu državnu podršku. Znameniti redovnik Kumarajiva je na njegov zahtjev posjetio prijestolnicu Chang'an godine 401.

| Kraljevske titule
 |
| --- |
| Prethodi: **Yao Chang (Car Wucheng)** | **car Kine (Sjeverni Shaanxi)** 394–413
 | Slijedi: **Helian Bobo od Xije** |
| **car Kasnijeg Qina** 394–416
 | Slijedi: **Yao Hong** |
| **car Kine (Centralni Shaanxi)** 394–416
 |
| Prethodi: **Fu Deng od Kasnijeg Qina** | **ca Kine (Istočni Gansu)** 394–416
 |
| Prethodi: **Car An od Jina** | **car Kine (Henan)** 399–416
 |
| Prethodi: **Qifu Gangui od Zapadnog Qina** | **car Kine (Jugozapadni Gansu/Jugozapadni Qinghai)** 400–409
 | Slijedi: **Qifu Gangui od Zapadnog Qina** |
| Prethodi: **Lü Long od Kasnijeg Lianga** | **car Kine (Centralni Gansu)** 403–406
 | Slijedi: **Tufa Rutan od Južnog Lianga** |
# Yao Hong

| **(Hou) Qin Houzhu** ((後)秦後主)
 |
| --- |
| Porodično ime: | Yao (姚; yaó)
 |
| Osobno ime: | Hong (泓, hóng)
 |
| Posthumno ime: | Nema
 |

**Yao Hong** (姚泓) (388–417), kurtoazno ime **Yuanzi** (元子), bio je posljednji car kineske/Qiang države Kasniji Qin. Bio je najstariji sin i nasljednik cara Yao Xinga (car Wenzhao). Kineski historijski izvori ga opisuju kao blagog i dobronamjernog čovjeka, ali slabog i nesposobnog vladara, za koga se nastavilo slabljenje države pod udarom države Xia i pobunjene braće. Tu je slabost iskoristila južna kineska dinastija Jin, odnosno njen general Liu Yu, koji ju je 417. pokorio u vojnom pohodu. Liu Yu se predao te je doveden u Jiankang, gdje je pogubljen.

## Reference

* *Knjiga Jina*, vol. 119.
* *Anali Proljeća i Jeseni Šesnaest Kraljevstava*, vol. 5.
* *Zizhi Tongjian*, vols. 112, 114, 115, 116, 117, 118.

| Kraljevske titule
 |
| --- |
| Prethodi: **Yao Xing (car Wenzhao)** | **Car Kasnijeg Qina** 416–417
 | Slijedi: **Nema (dinastija uništena)** |
| **car Kine (Henan)** 416
 | Slijedi: **car An od Jina** |
| **car Kine (centralni Shaanxi)** 416–417
 |
| **car Kine (istočni Gansu)** 416
 | Slijedi: **Helian Bobo od Xije** |